Előterjesztő: Toma Richárd polgármester

Előterjesztést készítette: Csizmadiáné dr. Kiss Ildikó aljegyző

Előzetesen tárgyalja: Szociális Bizottság

Mellékletek:

* 1. melléklet – rendelet-tervezet

Elfogadás módja: minősített többség

Tárgykört rendező jogszabályok:

* A jogalkotásról szóló 2010. évi CXXX. törvény (Jat.),
* Magyarország helyi önkormányzatairól szóló 2011. évi CLXXXIX. törvény (Mötv.),
* a jogszabályszerkesztésről szóló 61/2009. (XII. 14.) IRM rendelet (Jszr.),
* a szociális igazgatásról és szociális ellátásokról szóló 1993. évi III. törvény
* a gyermekek védelméről és a gyámügyi igazgatásról szóló 1997. évi XXXI. törvény

**Előterjesztés**

**a szociális és gyermekjóléti ellátásokról szóló rendelet**

**Tisztelt Képviselő-testület!**

Előzmények:

A Komárom-Esztergom Megyei Kormányhivatal tájékoztatása szerint az e témakört szabályozó önkormányzati rendeletet felülvizsgálata időszerű és szükséges, hogy ezek felülvizsgálata 2021. szeptember 30. napjáig megtörténjen. A felhívás mellé nyújtott szakmai segítség, a jogszabályváltozásokra, tipikus hibákra, hiányosságokra hívja fel a figyelmet.

Általános indokolás

A szociális igazgatásról és szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény felhatalmazást adnak a települési önkormányzatok részére hogy a szociális és gyermekjóléti ellátások körében rendeletet alkossanak.

Részletes indokolás

**A rendelet-tervezet 1-7. §-ához**

A rendeletben meghatározásra kerülnek a települési támogatások fajtái, feltételei, mértéke és az eljárási szabályok.

**A rendelet-tervezet 8-10. §-ához**

Itt kerülnek meghatározásra a településen igénybevehető szociális és gyermekjóléti szolgáltatások és azokat biztosító szervezetek

**A rendelet-tervezet 11. §-ához**

A rendelet hatályba lépését, továbbá az előző rendelet hatályvesztését szabályozza.

Jelenlegi szabályozás és tervezett változtatások összehasonlító táblázata:

|  |  |  |  |  |
| --- | --- | --- | --- | --- |
| mindenkori öregségi nyugdíj (jelenleg): 28 500,-Ft | | | | |
| települési támogatás | jövedelemhatár jelenleg %  családi/egyedülálló | jövedelemhatár  javasolt %  családi/egyedülálló | támogatás összege most Ft | támogatás össz. javaslat Ft  családi/egyedülálló |
| lakhatási | 57 000/71 250 | 57 000/71 250 | 2500 | 2500 |
| gyógyszer | 57 000/71 250 | 57 000/71 250 | 6000 | 6000 |
| rendkívüli | 71 250/85 500 | 71250/85 500 | max.28 500 | max.28 500 |
| temetés | 171 000 | 85 500/114 000 | 100 000 | 57 000/85 500 |
| gyermekszületés | 171 000 | 85 500/114 000 | 100 000 | 57 000/85 500 |
| karácsonyi | 85 500/99 750 | 85 500/99 750 | min.2000---- | min.2000---- |

További javasolt eltérések:

* Javaslom kivenni a szociális kerekasztalt, nem kötelező 2000 fős lakosságszám alatt
* A házi segítségnyújtás és étkeztetés szabályait a jogszabály szerint a Nagyigmánd Nagyközség Önkormányzatának kell szabályoznia, ezeknek ki kell kerülnie a rendeletből
* a bölcsődei ellátásra vonatkozó rész is okafogyott mert már megszűnt az egységes intézmény
* születési támogatásnál enyhítést javaslok: legalább az egyik szülő banai állandó lakos 1 éve és 6 hónapon keresztül idejárt védőnőhöz az anyuka

Hatásvizsgálat

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: lakossági igényt elégít ki * gazdasági hatás: Közvetlen gazdasági és költségvetési hatásai vannak. | * környezeti következmény: nincs hatása * egészségi következmény: nincs hatása | * nincs hatása |
| 2. A jogszabály megalkotásának szükségességét, a jogalkotás elmaradásának várható következményei: | | |
| * jogszabály megalkotásának szükségessége: a rendelet felülvizsgálata, illetve új rendelet megalkotása a kormányhivatal jelzése alapján szükséges | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek adottak | | |

Kérem, hogy az előterjesztésem áttekinteni szíveskedjenek.

Bana, 2021. szeptember 16.

Toma Richárd s.k.

polgármester

1. számú melléklet

**Bana Község Önkormányzat Képviselő-testületének**

**/2021. () önkormányzati rendelete**

**a szociális és gyermekvédelmi ellátásokról**

Bana Község Önkormányzat Képviselő-testülete a szociális igazgatásról és a szociális ellátásról szóló 1993. évi III. törvény 10. § (1) bekezdésében, 25.§ (3) b) pontjában, 26.§-ában, 32. § (1) bekezdés b) pontjában, 32. § (3) bekezdésében, 132. § (4) bekezdés d) és g) pontjában és a gyermekek védelméről és a gyámügyi igazgatásról szóló 1997. évi XXXI. törvény 29. §-ában és 131. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében a következőket rendeli el:

**1. Általános rendelkezések**

1. § (1) Az önkormányzat hatáskörébe tartozó ellátások megállapítása iránti kérelmet a Bábolnai Közös Önkormányzati Hivatalhoz (továbbiakban: Hivatal) kell benyújtani.

(2) A Hivatal az egyes ellátási formák igényléséhez formanyomtatványt biztosít.

(3) Az ellátások igényléséhez szükséges adatokat a kérelmező köteles a Hivatal rendelkezésére bocsátani, az adatok valódisága környezettanulmány elkészítésével ellenőrizhető.

(4) A települési támogatás és a rendkívüli települési támogatás felhasználásának ellenőrzésére a Bábolnai Közös Önkormányzati Hivatal Jegyzője jogosult. Amennyiben szükséges, akkor az ellenőrzéshez Bábolnai Alapszolgáltatási Központot a Bábolnai Közös Önkormányzati Hivatal Jegyzője felkéri környezettanulmány lefolytatására.

**2. Települési támogatás**

2. § (1) A lakhatáshoz kapcsolódó rendszeres kiadások viselése céljából folyósított települési támogatásra az a rászoruló jogosult, akinek családjában az egy főre eső jövedelem összege nem haladja meg az öregségi nyugdíjminimum 200 %-át, egyedül élő esetén a 250 %-át, és a lakásfenntartás havi költségének a család havi összjövedelméhez viszonyított aránya eléri 25%-ot.

*„(2) Lakásfenntartás költségének minősül különösen:*

*a) havi áram díj, vagy*

*b) havi ivóvíz díj, vagy*

*c) havi szennyvízdíj, vagy*

*d) havi fűtési költség díja vagy,*

*e) havi nem fűtés céljára szolgáló gáz díja, vagy*

*f) lakás bérleti díja, vagy*

*g) kábeltelevízió havi díja, vagy*

*h) internet havi díja, vagy*

*i) vezetékes telefon havi díja.”*

(3) A lakhatáshoz kapcsolódó rendszeres kiadások viselése céljából folyósított települési támogatás igényléséhez mellékelni kell a kérelmező családjában élők három hónapnál nem régebbi jövedelemigazolását és a lakásfenntartás költségeinek igazolását.

(4)Amennyiben a kérelmező szén vagy fa fűtéssel rendelkezik, abban az esetben csatolniszükséges a fa vagy szén vásárlásáról szóló számlát és nyilatkoznia kell, hogy havonta körülbelül mekkora mennyiségű fát vagy szenet használ fel.”

(5) A lakhatáshoz kapcsolódó rendszeres kiadások viselése céljából folyósított települési támogatást egy évre állapítja meg a Bábolnai Közös Önkormányzati Hivatal Jegyzője. A jogosultság kezdő időpontja a támogatás megállapítását követő hónap első napja, amelyre vonatkozó támogatást az első hónap 5. napjáig kell átutalni.

(6) A lakhatáshoz kapcsolódó rendszeres kiadások viselése céljából megállapított települési támogatást a Bábolnai Közös Önkormányzati Hivatal a kérelmező által választott közműszolgáltatónak, vagy bérbeadónak az első hónap kivételével minden hónap 10. napjáig utalja át.

(7) A lakhatáshoz kapcsolódó rendszeres kiadások viselése céljából folyósított települési támogatás összege 2.500 Ft/hó.

3. § 1) A gyógyszerkiadások viselésének segítése céljából folyósított települési támogatásra jogosult, akinek a családjában az egy főre eső jövedelem nem haladja meg a mindenkori öregségi nyugdíj minimum 200 %-át, egyedül élő esetén 250 %-át, és havi rendszeres gyógyító ellátásának költsége legalább a mindenkori öregségi nyugdíj minimum 15 %-át eléri, és részére nem került megállapításra közgyógyellátás.

(2) A gyógyszerkiadások viselésének segítése céljából folyósított települési támogatásra irányuló kérelemhez mellékelni kell a kérelmező családjában élők jövedelméről szóló három hónapnál nem régebbi jövedelemigazolást, és a havi rendszeres gyógyító ellátási szükségletet igazoló háziorvosi igazolást.

(3) A gyógyszerköltség megállapítása a háziorvos gyógyszertár által beárazott, rendszeres gyógyszerszükségletről kiadott nyilatkozata alapján történik.

(4)A jogosultsági feltételek fennállása esetén a Bábolnai Közös Önkormányzati Hivatal Jegyzője egy év időtartamra havi gyógyszerköltséget állapít meg a gyógyszerkiadások viselésének segítése céljából folyósított települési támogatás címén.

(5) A Jegyző az egészségbiztosítási pénztár megkeresésével egyidejűleg megkeresi a járási hivatalt, hogy nyilatkozzon arról, hogy az ügyfél érvényes közgyógyellátási igazolvánnyal rendelkezik-e. Nem kell megkeresni a járási hivatalt, amennyiben az ügyfél három hónapnál nem régebbi közgyógyellátás iránti kérelmet elutasító határozattal rendelkezik.

(6) A jogosult a támogatási összeg kézhezvételét követően minden hónap harmadik napjáig köteles bemutatni azon számlákat a Bábolnai Közös Önkormányzati Hivatalban, amelyek igazolják, hogy az előző havi támogatási összeget a jogosult gyógyszervásárlásra fordította. Amíg a jogosult a számlákat nem mutatta be, a következő havi támogatási összeg nem fizethető ki. Amennyiben két hónapon keresztül nem kerül sor számlák bemutatására, abban az esetben a jegyző az ellátást azon hónap első napjától, amikor nem került sor a számlák bemutatására, megszünteti.

(7) A gyógyszerkiadások viselésének segítése céljából folyósított települési támogatás összege a kérelmező gyógyszerköltségének összege, de maximum 6.000 Ft/hó.

4. § (1) Rendkívüli települési támogatásra jogosult az, az időszakosan vagy tartósan létfenntartási gonddal küzdő személy, akinek a családjában az egy főre jutó jövedelem az öregségi nyugdíjminimum 250 %-át, egyedül élő esetén annak 300 %-át nem haladja meg.

(2) Rendkívüli települési támogatás nyújtható annak a személynek is, akinek a családjában az egy főre eső jövedelem az (1) bekezdésben meghatározott jövedelemhatárt meghaladja, és létfenntartást veszélyeztető rendkívüli élethelyzetbe került (különösen: betegség, baleset, elemi kár).

(3) A rendkívüli települési támogatás iránti kérelmen nyilatkozni kell arról, hogy kéri-e a kérelme haladéktalan elbírálását. A kérelemhez mellékelni kell a kérelmező családjában élők jövedelméről szóló három hónapnál nem régebbi jövedelemigazolást.

(4) A rendkívüli települési támogatás megállapítására irányuló kérelmet a Szociális Bizottság bírálja el a (6) bekezdésben foglalt kivétellel.

(5) Amennyiben a rendkívüli települési támogatás iránti kérelem haladéktalan elbírálásáról a kérelmező nyilatkozott, akkor a haladéktalan elbírálás igényét a kérelmezőnek indokolnia kell és amennyiben rendelkezik bizonyítékokkal, azokat csatolnia szükséges a kérelemhez.

(6) Amennyiben a kérelmező rendkívüli települési támogatás haladéktalan elbírálását igényli, a kérelmet a polgármester haladéktalanul megvizsgálja, és amennyiben a kérelmet és az alapul szolgáló indokot és a haladéktalanságot méltányolhatónak találja, akkor a rendkívüli települési támogatás megállapításáról dönt.

(7) Amennyiben a polgármester a rendkívüli települési támogatást valamilyen oknál fogva elutasítja, akkor az elutasító határozatban fel kell hívni a kérelmező figyelmét, hogy a Szociális Bizottság soron következő ülésére a rendkívüli települési támogatás iránti kérelmét ismét előterjesztheti.

(8) A rendkívüli települési támogatást a Bábolnai Közös Önkormányzati Hivatal a támogatás megállapítását követő 5 napon belül fizeti ki, természetbeni juttatás esetén 8 napon belül juttatja el a jogosultnak. Amennyiben a rendkívüli települési támogatásról a polgármester dönt, akkor a támogatást haladéktalanul ki kell fizetni.

(9) Az alkalmanként juttatott rendkívüli települési támogatás összege nem haladhatja meg a mindenkori öregségi nyugdíjminimum legkisebb összegét.

5. § (1) Temetési célú települési támogatásra jogosult, akinek a családjában az egy főre eső jövedelem nem haladja meg a mindenkori öregségi nyugdíj minimum 300 %-át, egyedül élő esetén annak 400 %-át és a halálesetet megelőző legalább 10 éven keresztül banai lakcímmel rendelkező közeli hozzátartozójának eltemettetésére köteles.

(2) A kérelmet a közeli hozzátartozó elhunytát követő 5 hónapon belül kell benyújtani a Polgármesterhez a Bábolnai Közös Önkormányzati Hivatal által rendszeresített formanyomtatványon.

(3) A kérelemben fel kell tüntetni

a)      az elhunyt hozzátartozó személyes adatait, és

b)      az elhunyt hozzátartozó halálesetének idejét, és

c)      a már megtörtént temetés esetén a temetés helyét és időpontját, vagy a még meg nem történt temetés esetén a temetés várható helyét és időpontját, és

d)      a kérelmező és a családjában élők személyes adatait, és

e)      a kérelmező és a családjában élők jövedelmi adatait, és

f)        a kérelmező által lényegesnek tartott egyéb körülményeket.

(4) A kérelemhez csatolni kell

a)      az elhunyt hozzátartozó halotti anyakönyvi kivonatát, és

b)      a kérelmező és a családjában élők jövedelemről szóló 3 hónapnál nem régebbi igazolást.

(5) A temetési célú települési támogatás összege az öregségi nyugdíjminimum 200%-a, egyedülálló esetén a nyugdíjminimum 300%-a, amely összeg kizárólag évente egy alkalommal és egy temetés támogatására állapít meg a Polgármester.

(6) A benyújtott kérelmet a Polgármester bírálja el. A Polgármester a temetési célú települési támogatást csak akkor jogosult megállapítani, amennyiben Bana Község Önkormányzat költségvetésének temetési célú települési támogatás előirányzata a támogatás összegének kifizetésére fedezetet nyújt. ​

6. § (1) Bana Község Önkormányzata a karácsonyi ünnepi kiadások kompenzálása céljából települési támogatást nyújthat, éves költségvetése függvényében annak, akinek a családjában,

a) az egy főre eső jövedelem nem haladja meg a mindenkori öregségi nyugdíjminimum 300%-át, egyedül élő esetén a 350%-át, vagy

b) árvaellátásra jogosult él, vagy

c) fogyatékossági támogatásra jogosult él.

(2) A kérelem november 30. napjáig nyújtható be Szociális Bizottsághoz a Bábolnai Közös Önkormányzati Hivatal által rendszeresített formanyomtatványon.

(3) A kérelemben fel kell tüntetni

a)      a kérelmező személyes adatait, és

b)      azt a személyt, akire tekintettel a karácsonyi települési támogatást a kérelmező kérelmezi, és

c)      a kérelmező és a családjában élők személyes adatait, és

d)      a kérelmező és a családjában élők jövedelmi adatait, és

e)      a kérelmező által lényegesnek tartott egyéb körülményeket.

(4) A kérelemhez csatolni kell

a)      a kérelmező és a családjában élők jövedelemről szóló 3 hónapnál nem régebbi igazolást,

b)      az 6. § (1) bekezdés b) pontja szerint benyújtott kérelem esetén az árvaellátásra való jogosultságot igazoló dokumentumot,

c)      az 6. § (1) bekezdés c) pontja szerint benyújtott kérelem esetén a fogyatékossági támogatásra való jogosultságot igazoló dokumentumot.

(5) A karácsonyi települési támogatás összege legalább 2.000 Ft, amely összeget egy évben kizárólag egy alkalommal állapít meg a Szociális Bizottság.

(6) A benyújtott kérelmet a Szociális Bizottság bírálja el. A Szociális Bizottság a karácsonyi települési támogatást csak akkor jogosult megállapítani, amennyiben Bana Község Önkormányzat költségvetése a támogatás összegének kifizetésére fedezetet nyújt.

7. §​ (1) Gyermekszületési települési támogatásra jogosult annak a banai lakóhelyű újszülött gyermeknek a törvényes képviselője, akinek a családjában az egy főre eső jövedelem nem haladja meg a mindenkori öregségi nyugdíj minimum 300 %-át egyedülálló esetén 400 %-át, amennyiben az újszülött gyermek

a)  mindkét törvényes képviselője legalább egy éve banai állandó lakos, vagy

b)  egyedülálló törvényes képviselője legalább egy éve banai állandó lakos, vagy

c)  egyik törvényes képviselője egy éve banai állandó lakos, és az újszülött anyja a születést megelőző 6 hónapon keresztül Bana Község Önkormányzatával védőnői feladatok ellátására irányuló szerződés alapján működő védőnő gondozása alatt állt, vagy

d)  egyedülálló esetén törvényes képviselője a gyermek születése napján banai állandó lakos, és az újszülött anyja a születést megelőző 6 hónapon keresztül Bana Község Önkormányzatával védőnői feladatok ellátására irányuló szerződés alapján működő védőnő gondozása alatt állt.

(2) A gyermekszületési települési támogatás összege gyermekenként az öregségi nyugdíjminimum 200%-a, egyedül élő esetén 300%-a, amely összeget az újszülött törvényes képviselője a gyermek születésétől számított 120 napon belül jogosult igényelni a Bábolnai Közös Önkormányzati Hivatal által rendszeresített formanyomtatványon.

(3) A gyermekszületési települési támogatás iránti kérelemben fel kell tüntetni

a)  az újszülött személyes adatait, és

b)  a kérelmező és a családjában élők személyes adatait, és

c)  a kérelmező és a családjában élők jövedelmi adatait, és

d)  a kérelmező által lényegesnek tartott egyéb körülményeket.

(4) A gyermekszületési települési támogatás iránti kérelemhez csatolni kell

a)  az újszülött születési anyakönyvi kivonatát, és

b)  a kérelmező és a családjában élők jövedelemről szóló 3 hónapnál nem régebbi igazolást, és

c)  a törvényes képviselő vagy képviselők és az újszülött lakcímet igazoló hatósági igazolványának másolatát, és

d)  a Rendelet 7. § (1) bekezdés c) és d) pontja alapján benyújtott kérelem esetén a terhes gondozási könyvet.

(5) A benyújtott kérelmet a Polgármester bírálja el. A Polgármester a gyermekszületési települési támogatást csak akkor jogosult megállapítani, amennyiben Bana Község Önkormányzat költségvetésének gyermekszületési települési támogatás előirányzata a támogatás összegének kifizetésére fedezetet nyújt.

**3. Szociális és gyermekjóléti szolgáltatások**

8.§ Az önkormányzat az alábbi szociális alapszolgáltatásokat a Nagyigmánd-Bana-Csém-Szákszend Községi Önkormányzatok Szociális Intézményfenntartó Társulása útján biztosítja:

a) étkeztetés,

b) házi segítségnyújtás

9.§ Az ellátással kapcsolatos eljárási kérdéseket és a szolgáltatás igénybevételéért fizetendő

térítési díjakat Nagyigmánd Nagyközség Önkormányzata Képviselő-testületének

önkormányzati rendelete szabályozza.

10.§ A családsegítést és gyermekjóléti szolgáltatást az Önkormányzat a Bábolnai Alapszolgáltatási Központ útján biztosítja.

**4. Záró rendelkezések**

11. § (1) Ezen rendelet 2021. október 1. napján lép hatályba.

(2) Hatályát veszti Bana Község Önkormányzat Képviselő-testületének a szociális ellátásokról és eljárásokról, valamint a gyermekvédelem helyi szabályozásáról szóló 2/2015. (II.10.) rendelete.

**Toma Richárd                                                         dr. Bacsárdi József**

polgármester                                                                            jegyző